
Popratna riječ: 


SKA uredim ovu knjižicu o Silbi 
ponukala_ me je u glavnom 
ljubav, koju — i ako nijesam 


Silbljanin — ipak prema Silbi 
gojim, a to zbog uzor-čistoće, 
mirnoće i uredna življenja nje- 
zinih stanovnika. | 
Suviše, kad sam mjeseca kolovoza prošle 
godine u »Smotri Dalmatinskoj« u kratko opi- 
sao Silbu, mnogi iz Silbe molili su me, da im 
pošto bilo prodam ili darujem po jedan pri- 
mjerak toga mjestopisa, koji da žele poslati 
svojim milim i dragim u dalekom svijetu. 
Pošto im onda, radi nestašice tiskanih 
primjeraka, nijesam mogao želji udovoljiti, to | 
evo činim sada tiskajuć ovu knjižicu. 
Knjižica znam, da neće biti potpuna. 
Sakupio sam — u koliko mi bilo moguće — 
najglavnije podatke o Silbi, a neke mi je 





sus Šo 


dragovoljno dao gosp. Bartuo Supičić, opć. 
tajnik na Silbi, na čemu mu i sada moja 
najsrdačnija hvala. 

Ja sam o Silbi napisao ovo, što sam 
sakupiti mogao, a tko sakupi više i 
bolje, slobodno neka tiska, široko mu papir- 
nato polje! 


U Diklu, koncem kolovoza 1910. 


Ljubimir Jurić, 
nadučitelj. 

SILBA, 


Motto: ,Naša Silba zlatom siva, 
i u njoj se raj uživa“. 


Stiba je otok 29 morskih milja Zadru 
na sjevero-zapad. Staro ime ovoga otoka je 
Belbo, hrvatski se zove Silba, a talijanski 
Delve. 

Otok Silba spominje se u povijesti u 
devetom vijeku. Godine 827. pripadao je 
općini Zadarskoj, a godine 1073., zadnje go- 
dine vladanja Petra Krešimira, po svoj prili- 
Ci na molbu njegove sestre Cike, prve opa- 
tice sv. Marije u Zadru, općina Zadarska 
darovala ga je ondašnjemu samostanu sv. 
Marije, prigodom posvećenja njihove crkve 
u Zadru. (Neki hoće, da je samostan bio 
darovdn 1027. g., a ne 1073.) Kasnije otok 
pade u vlast Mletačke republike, koja ga 
godine 1639. prodade za 12.350 dukata ka- 
petanu Fani Soppe-u. Ne zna se pravo kako 
i kada otok je došao kasnije u ruke glaso- 
vite obitelji Mletačke Morosini, 


ze S uza 


Obitelj Morosini držala je Silbu kao 
svoj posjed do prve četvrti devetnaestoga 


vijeka. Pošto joj je poradi dalečine bilo teš- | 


ko upravljati ovim posjedom i primati do- 
hodak u naravi, pogodi se sa stanovnicima 
Silbe godine 1770. neka joj davaju svake 
godine 2000 mletačkih lira. Svaka obitelj je 
plaćala razmjerno na zemlju, što je posjedo- 
vala. Silbljani su zvali taj dohodak četvrtina, 
jer je bila četvrti dio zemaljskih plodova, što 
su i drugdje kmetovi svojemu gospodaru 
davali. 

Godine 1838. za 28.500 austrijanskih 
lira obitelj Dforosini_ prodala je otok Marku 
INagusinu iz Velikog Lošinja, koji se bijaše 
vratio bogat iz Amerike. 

Buduć Silbljani davali u novcu svoj 
dohodak prvašnjem gospodaru, mislili su ta- 
ko davati i novomu, ali se ovaj — buduć 
stanovao u Lošinju blizu Silbe — opre tomu 
i zahtjevao je četvrti dio zemaljskog ploda 
u naravi. 

Nastala je zato parnica,. koja je. trajala 
13 godina i Ragusin napokon odluči prodati 
otok istim Silbljanima, koji su ga i kupili, 


plativši svaki sarazmjerno, po svom posjedu,. 


a svi skupa 5.025 bavarskih talira. 


Na 19 ožujka 1852. prispjela je na 


Silbu vijest, da. je otok od svojih lenskih 
gospodara otkupljen ugovorom. sklopljenim 
u Zadru sa Ragusinom kod javnog bilježnika 
Valerija de Ponte, te su onda Silbljani od- 
lučili neka se na uspomenu toga sretnoga 
događaja svetkuje sv. Josipa kao zavjetnu 


svetkovinu i neka se svake godine u taj dan: 

preko svete mise izmoliti dade na čast toga 
sveca »Oče naš« i »Zdravu Mariju«. Taj se 
zavjet od onda redovito svake godine ispu- 
njava. 

O postanku sela ne zna se tačno ništa. | 
Priča se, a i vjerojatno, da su se prvi sta- 
novnici nastanili bili na sjevero-zapadu da- 
našnje varošice, oko još opstojeće crkve sv. 
Ivana, koja je — između ostalih na Silbi — 
najstarija i po svoj prilici imala služiti za 
vršenje nabožnih dužnosti. 

Ova je priča vjerodostojna i ima teme- 
lja na tome, što su najstarije kuće bile s one 
strane, a još se i danas vide ruševine pri- 
zemnih kuća. 

Da je s one strane, t. j. oko crkve sv. 
Ivana, bilo najstarije selo dokazuje i to, što 
se priča, da je na mjestu gdje sada opstoji 
zatvoren i već srušen samostan Male Braće 
sv. Frane, prije opstojao samostan pustinjaka 
sv. Antuna sa crkvom svete Marije, koga je 
nestalo god. I4I2. 

Nastojanjem nadbiskupa Bolli na mjestu 
ovog samostana pustinjaka bi sagrađen novi 
za Franjevce Ili. reda; ali kasnije dođe ovaj 
u ruke, malobraćana. Za gradnje ovoga samo- 
stana pripomogli su braća Mate i Šime Pau- 
lina iz Silbe, a crkva bi posvećena od nad- 
biskupa Karamana god. 1750. 

Početkom devetnaestoga vijeka bi uki- 
nut samostan i prodan obitelji Paulina na 
Silbi, a crkva pako od iste obitelji bi daro- 
vana puku (općini) god. 1878. uvjetom, da 
je kroz godinu dana popravi i izbavi od 
propasti; a tako i bi. 


Na južnjem kraju varoši diže se priličan 
zvonik i lijepa prostrana župska crkva sv. 
Marije sa 7 ukusnih oltara sagrađena otrag 
GO godina. 

U ovoj su crkvi i orgulje. 

Sto manjih što većih crkava ima na 
Silbi šest, od kojih svaka broji nekoliko vje- 
kova, osim župske, a sve su u prilično do- 
brom stanju. U njima je do 6 Rudolfinovih 
slika i jedna Ticijanova. | 

Kod žuspke crkve nalazi se i velika 
općinska gusterna, sagrađena na uspomenu 
so.godišnjice vladanja Njeg. Velič. cesara i 
kralja Franje Josipa 1. 

Na jugu varoši, desetak časa hoda od 
župske crkve, stoji prilično velika crkva sv. 
Marka sa zvonikom i prostranim grobištem, 
u kojemu je, osobito u zadnje doba, sagra- 
đeno dosta lijepih i ukusnih grobova. Od 
župske crkve pa do one svetoga Marka, u 
surazmjernom razmaku ima sedam lijepih bi- 
jelih kapelica, a u svakoj po dva stajališta 
»puta od križa“. 

Crkvu sv. Marka nadogradio je godine 
1638. Antun Ventura iz Silbe, kako svjedoči 
slijedeći natpis na njezinu pročelju: 


SIGNOR MIO, HO DIMOSTRATO A VOI 
ET HO ADEMPIUTO IL DESIDERIO MIO 
IO ANTONIO VENTURA, 
DELLA PRESENTE FABBRICA 
ANNO DOMINI MDCXXXVIII. 

DIE XXIII MENSIS JUINI. 


Pripovijeda se, da je spomenutog Ven- 
turu na putu iz Mletaka snašla strašna oluja 


s “i oo 


na moru pod Silbom, i to ne daleko drage, 
što je ispod današnje crkve sv. Marka (Silb- 
ljani zovu dragu Pocutmarak t.j. Pod svetim 
Markom) i da mu je propalo sila blaga u 
more, što ga je vozio na glasovitim brodovi- 
ma Manzeram. Zavjetova se sagraditi crkvu 
sv. Marka pođe li mu za rukom spasiti po- 
topljeno blago. 

More se utiša i on dade po dnu mora 
potezati mreže u koje i uhvati već potonulo 
blago, te sagradi crkvu. Priča se, da je sakri- 
stiju dao sagraditi na bizantinskoj kapeli, koja 
i dandanas se u Silbi nazivlje Grčka kapela. 

Slika  propetoga Isusa naslikana na 
drvenu križu, koji se još nalazi u dobrom 
stanju, kaže se, da je pripadala toj grčkoj 
kapeli. I doista još je moći vidjeti, da je 
opstojala zgrada gdje je danas oblačnica i 
zvonik crkve sv. Marka, te se ovo može 
smatrati spomenikom nekadašnjeg bizantin- 
skog gospodstva na Silbi. 

Kako bi gore rečeno, najstariji stanov- 
nici Silbe prebivali su oko crkve svetoga 
Ivana. Predaja kaže, da su se — još za seobe 
Hrvata k jugu i k moru — najprije naselile 
tri obitelji: Cuplija (današnji Cupičić) Magan 
(Maganićevi su izumrli polovicom 17. vijeka) 
i Mirvan. 

Stanovnici, koji stanuju u središtu sa- 
danje varoši i blizu luke i obale što zovu 
Zalić, doselili su se kasnije, po svoj prilici u 
16. vijeku. Priča sc, da su došli iz Hrvatskog 
Primorja (Senja, Jablanca i t. d.) moguće za 
vrijeme Uskoka. 

Na sjevero-istoku varoši stoji draga 
»Zaniski« (niski žal) zvana prije ,Lupeška 


dražica“ po svoj prilici stoga, što su 
bjegunci iz Podgorja tražeći zakloništa na 
otocima, podalje na jugu nadošli u spome- 
nutu dragu, a smatrajuć ih seljani kao lupeže, 
od kojih su mnogo zla trpjeli, nazvali su 
dragu tim imenom, 

Stanovnici otoka Silbe u svako doba 
trpjeli su poradi položaja otoka, pripustljiva 
na koju mu drago stranu, svakoga zla i jada 
sa strane morskih hajduka (gusara). 


Da se uzmognu Silbljani od gusara bra- ' 


niti sagradiše jake kule kao tvrđave nazvane 
Kašteli. Spominju se tri. Jednu od tih kula 
spominje u svojoj knjižici »Povjest Silbe« 
pomorski kapetan Bartuo Supičić (umro god. 
1802), a to baš onu, čije se ruševine nalaze 
kod općinskog doma. Sagradio ju je Juraj 
Vinturić god. 1598. Cetvornog je oblika, a 
po visoko na svakom zidu imađaše po dva 
četvorna prozora. Židovi su završavali kru- 
ništem. Nekoliko .stopa nad zemljom bijahu 
joj ulazna vrata, a u malom razmaku ispred 
njih stajale su kamene stube na koje se s 
vrata spuštao pokretni most. Na jugo-zapad- 
noj strani unutrašnjosti kule nalazila se ča- 
trnja s vodom. Kaštel su većim dijelom raz. 
rušili drugom pelovicom devetnaestoga vijeka 
isti Silbenjani, buduć postao pogibeljan. I 
od drugih dvaju kaštela ne opstoje danas 
nego ruševine. 

Daljni dokaz, da su Silbljani morali 
uvijek biti na braniku protiv gusara jesu 
stvažarnice po lukama, gdje se lakše iskrcati 
moglo. Jedna se stražarnica još vidi u luci 
»Fapratnici“, druga na »mulu«, treća u luci 

sv. Ante (= u Portu. Ovđe je sjegurna luka 
sa pomor. svjetionikom), a ruševine se nekih 
još vide kod kapelice malo dalje župske 
crkve i pri crkvi sv. Ivana, 

Sasvim tim, da su seljani puno pre- 
trpjeli od gusara, ipak ovaj im je krasni po- 
ložaj otoka vrlo koristio, jer se razvilo kod 
njih brodarstvo i mornarstvo, koje je na ža- 
lost danas sasvim propalo. Spominju sc još 
kuće, koje su prošlih vjekova imale velikih 
brodova, koji su plovili van Jadranskog mora 
u Crno i Sredozemno morc, a svi pod za- 
povjedništvom kapetana  Silbanjskih. Kuća 
»Brnetić“ bila je poznata u glavnim trgo- 
vačkim lukama sredozemnoga mora. 

U sedamnaestom vijeku  Silbljani su 
plovili jedrenjačama zvanim Marsiliane, a pak 
u osamnaestomu vijeku jedrenjačama nazva- 
nim ,Manzere“ (od riječi manzo —- v0) i 
kastrere, kojima su prevažali volove i vunjad 
sa istočnih obala Jadranskoga mora u Mletke. 

,Manzerc“, kojih je bilo 38 na broju, 
bijahu veliki brodovi na 3 jadra, sadržine od 
3500 stari (I star = oko 63 kg.); , Xastrere“, 
manje, na 2 jedra, od 1000 stari po prilici, 
a bilo ih je preko 60. Na početku prošloga 
stoljeća Francuzi uništiše to brodovlje. | 

Silba u brodarstvu bila je pred Loši- 
njem; imala je velikih brodova, valjanih i 
srčanih mornara i vrsnih kapetana. More je 
bilo ono polje, odakle su Silbljani crpjeli 
svoje blagostanje, te je nekada u opće pu- 
čanstvo živjelo u priličnom blagostanju; a to 
potvrđuje i stara izreka: »Silba zlatom siva, 
i u njoj se raj uživa«<. 

I ako su gotovo svi muškarci prebivali 
u tuđem svijetu radi dobiće, ipak su svim 
žarom svoga srca ljubili svoj zavičaj i pod 
stare dane vraćali se na stanovanje u Silbu 
držeć se one: 


Je ! pomorac, je I trgovac 
Znojem i žuljima 

Gdje na svijetu stckć novac 
Sebi i svojima: 

Gdje će bolje stečevinu 
Uživati moć ? 

Valja mu doć na očinu, 
Valja doma dać., 


Ove se lozinke još i dandanas Silbljani 
vijerno drže. I dandanas ima na Silbi na sto- 
tine umirovljenih osoba razne časti i službe. 

Od kada je para preotela mah, a plo- 
vidba na jedra stala dan na dan sve to više 
propadati, od tada je i Silbanjsko brodarstvo 
i mornarstvo propalo. Nestalo je zaslužbe, 
pa se čeljad razrojila po svijetu. Putuju u 
daleke krajeve svijeta, a mnogo ih ima u 
Americi, navlastito u republici Argentini. 
Današnja pako mladež najviše ulazi u držav- 
nu službu. (Ima mnogo: svjetioničara, sud- 
benih poslužnika, oružnika, državnih redara, 
financa i tt d) — Silba je odgojila dobar 
broj svećenika (od kojih i 1 biskupa) i uči- 
telja, ali najviše vrsnih pomoraca. Silbljani, 
kao pomorci, obično su ljudi štedljivi, iskusni 
i vrlo razgovorni. U svetačne dane svi su — 
bez iznimke — na gradsku obučeni, ponaj. 
više u crno odijelo. Svak nosi ovratnik i ima 
uru na nikelnom, srebrnom, a nekoji i na 
zlatnom lančiću. 

Danas nema narodne nošnje, koja se 
smetnula kod ženskih početkom prošloga 
vijeka, a sastojala se iz pokarvače, bijele na 
glavi, ikanice (pasa), modre suknje i crnog 
bezrukavnjaka. Muške se narodne nošnje nit- 
ko ne spominje, a rek bi, da je nije ni bilo. 
Starije ženske u zadnje doba nosile su neku 
vrst crnog pustenog debelog šešira, ali je 
mlađi naraštaj to zabacio, a odijeva se pri- 
lično razkošno, gotovo gradski. 

Mladež je čista, uljudna i veoma vesela; 
najmilija joj zabava ples. Plešu u kući, a imaju i 
svoj posebni narodni ples, nazvan , Silbenjski“. 

Silbenjke su izvanredno okretne i šted- 
ljive. Muž po svijetu dobiva i šalje novac 
ženi, koja brižljivo štedi, marljivo obrađuje 
zemlju i redi kuću, a djeci je i otac i majka. 
One po više godina samotuju, buduć im mu- 
ževi »trbuhom za kruhom« po svijetu, ali 
vanredna je rijetkost, da bi koja krenula po 
zlu putu. Poštenje im nada sve, a vijernost 
prama mužu čuvaju kao svetinju. 

Stanovnici Silbe u opće vrlo su po- 
božni i umjereni ljudi. Na čistoću u opće 
muški i ženske osobito paze. Sve su im ku- 
će zidanice, iz vana ožbukane i obijeljene, 
proviđene sobama i udobnim zahodom; ve- 
ćina njih gustjernom, čistim u živo ograđe- 
nim dvorom a i vrtom. 

Milota je stupiti u njihove čedne sobice 
i kuhinju. U kući zidovi su lijepo ožbukani 
i obijeljeni, a pod je uvijek pomno pometen 
i opran. Postelje su uzor čistoće, a u kuhinji 
ne samo što je sve čisto ina svome mjestu, 
nego se sve, kao što i posudje na policama 


“upravo sjaji. 

Pa icijela je varoš i izvanka uprav 
uzor čistoće. | 

Ugodna je šetnja: po varoši, oko varoši, 
put mula i , Svetoga Marka“ itd. Putovi su 
po varoši utrti, gotovo ravni i čisti. Ljeti ne 
duši prašina, a zimi ne smeta blato, jer svega 
toga nema. Kad šećeš rekao bi da nijesi na 
otoku, nego u kakovom primorskom  gra- 
diću. LA 

U staro doba birao se je i krunio na 
Silbi ,scoski kralj“. Izbor se je obavljao u 
seoskom zboru većinom glasova na Stjepan- 
dan dne 26 prosinca svake godine. Kraljeva 
vlast je trajala samo 12 dana t. j. od Stje- 
pandana do Triju kralja. Kroz to bi vrijeme 
kruncm na glavi, opkoljen od dvanaest  vije- 
ćnika: predsjedao seoskim skupštinama i dije- 
lio pravdu. Zadatak mu bijaše: imenovati 
scoskog glavara, arambašu i poljske straže ; 
odobriti seoski konačni račun minule i pri- 
ređenje proračuna za nastajnu godinu. K tome 
bi sudio u svim tužbama i prepirkama, što 
bi se tijekom godine porodile. Taj lijepi 
običaj bi ukinut o prvoj četvrtini I9. vijeka, 
a mjedena se kruna i danas čuva u riznici 
župke crkve. 

Silba broji oko 1200 stanovnika. Svi su 
Po narodnosti hrvati, a po vjeri rimo-katolici. 
Zupa je od starine glagolska i ako se sada 
na žalost latina. U župskom uredu do dva- 
desete godine prošloga vijeka rabila se hr- 
vatština pisana glagolicom, a do godine 185 1. 
u crkvenoj službi glagolica. 

I današnje pučko narječje bogato je 
starohrvatskim riječima i oblicima. 

U Silbi je sijelo hrvatske općine, kojoj 
pripadaju odlomci: Silba, Olib, Premuda, 
(Dlačnik), Ist, Zapuntel, Brgulje, Molat i 
Akarda. 

Od 1. listopada 1907. Općinska uprava 
na svome pečatu rabi novi grb, koji je na 
temelju histor. podataka sastavio Veleč. don 
Vinko Rasol, rodom iz Silbe. 

Novi grb, koji ima resiti ulazna vrata 
općinskog doma, uprav je krasan. 


Opis grba: 


Štit je sanitsko-trouglastog oblika u- 
duben s desne i slieve strane. Razdijeljen je 
na četiri polja i sastoji od više slika i boja. - 
Slike su simbolične a prikazuju najglavnije 
predmete iz Silbanjske prošlosti. 

Prvo polje resi srebrena boja, a znači 
svetu čistoću, djevičanstvo: i poniznost. Na 
ovomu je polju slika sv. Josipa, a sijeća na 
dan 19. ožujka 1852. kada se je počeo svet- 
kovati blagdan i općina odabrala ga svojim 
nebeskim zaštitnikom, a to stoga, što se toga 
dana doznalo na Silbi, da se je otok Silba 
otkupio od svojih lenskih gospodara. 

Drugo polje jest crveno. Crvena boja 
znači kraljevsku čast, ljubav naprama Bogu 
i iskrnjemu i pravednost. U ovom polju na- 
slikama je mjedena kruna, koja sijeća na 
krunu, kojom se je krunio Silbanjski seoski 
kralj. > 

lreće polje plave je boje, Plava boja 
znači bdenje, jakost, pobjedu i ljubav domo- 
vine. U ovomu je. polju slika triju najvećih. 
kula (kaštela) a uspomena je na Kastele što 

su stari Silbljani bili sagradili da se brane 
od navale morskih hajduka (gusara). 

Cetvrto polje naravne je boje, a slika u 
ovome polju predstavlja , Manzeru“ brod iz 
osamnacstoga vieka. 

Taj brod siječa na ono vrijeme, kada 
je Silbanjska trgovačka mornarica bila u naj- 
boljem cvatu. 

Osim općine, još je na Silbi dvoraz. 
mješov, opća pučka škola, Dekanatski ured, 
Hrvatska čitaonica »Bog i otačbina«, Potrošno- 
Obrtna zadruga, Oružnička i financijalna po- 
staja, carinarski i lučko-zdravstveni ured. 
Javna dobrotvornost, Lloydovo, Ugarsko-Hr- 
vatskog i parobrodarskog društva »Dalmatia« 
otpravništvo, tvornica za priređivanje srđela 
u kutijam, četiri prodaje duhana, udobna go- 
stiona, desetak dućana itd. 

U sredini varosi uzdiže se oko triestak 
metara visok Zvranj, koji je vlasništvo obitelji 
Marinić, a snjega se uživa divan pogled po 
ubavoj okolici. 

Na Silbi se može naći u najam baš 
udobnih i zdravih stanova uz sasvim čednu 
najmovinu, buduć im vlasnici po svijetu ili 
drugđe u službi nastanjeni. Ima i dosta pitke 
vode. 

Silba je u svagdanjoj svezi, sa u i iz 
Zadra, a to parobrodom društva »Dalmatia«, 
a nekoliko puta na sedmicu i onim Lloyda 
i Ugarsko-Hrvatskog društva. 

Na Silbi ima uprav krasnih naravnih 
kupališta, a dno im je sama sitna pržina. O- 
sobito je krasno kupalište u ,Svtorišću“ od- 
mah na jugu uz samu varoš. 


Na glasu je Silbanjski sir i vuna, a do 
nazad desetak godina bilo je na glasu i Sil- 
banjsko grožđe, koje je sasvim rano — već 
koncem mjeseca srpnja — dozrijevalo i širom 
naše carevine, pa i dalje, razašiljalo, a tako 
i Sir. 

Sir se još — dapače i u većoj.množini 
— pravi, dok lozu svu uništio žiložder. Svijet 
je posadio nešto amerikanske loze i još sadi. 

Loza am. uspijeva prilično. Na Silbi 
rodi i sasvim dobra vrst smokava, poput onih 
grčkih. 

Od god. 1908. počeo se uzgajati duhan, 
koji prilično uspijeva, a svake godine ima 
oko 80 gojitelja. 

Zdravstveno je stanje na Silbi veoma 
povoljno. 

Kroz godinu ne bude više od 2 po sto 
slučaja smrti. 

Na Silbi ima liepi broj staraca, koji 
»đdobro noge“ na svojim ledjima So i više 
godina. A što bi bilo, da ih ne ubije more i 
teški mornarski život? 

